CELEX: 32005R1193
Language: mt
Date: 2005-07-25 00:00:00
Title: Regolament tal-Kummissjoni (KE) Nru 1193/2005 tal- 25 ta' Lulju 2005 li jemenda r-Regolament (KE) Nru 998/2003 tal-Parlament Ewropew u tal-Kunsill f'dak li għandu x'jaqsam mal-lista ta' pajjiżi u territorji Test b’rilevanza għaż-ŻEE.

18.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               211
            
         REGOLAMENT TAL-KUMMISSJONI (KE) Nru 1193/2005
   tal-25 ta' Lulju 2005
   li jemenda r-Regolament (KE) Nru 998/2003 tal-Parlament Ewropew u tal-Kunsill f'dak li għandu x'jaqsam mal-lista ta' pajjiżi u territorji
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 998/2003 tal-Parlament Ewropew u tal-Kunsill tas-26 ta' Mejju 2003 dwar rekwiżiti għas-saħħa ta' l-annimali li japplikaw għall-moviment mhux kummerċjali ta' l-annimali domestiċi u li jemenda d-Direttiva tal-Kunsill 92/65/KEE (1) u b'mod partikolari l-Artikoli 10 u 21 tiegħu,
   Billi:
   
               (1)
            
            
               Ir-Regolament (KE) Nru 998/2003 jistabbilixxi lista ta' pajjiżi terzi u territorji li minnhom jistgħu jiġu awtorizzati għad-dħul fil-Komunità l-annimali, jekk jiġu sodisfatti ċerti kriterji.
            
         
               (2)
            
            
               Lista proviżorja ta' pajjiżi terzi ġiet stabbilita mir-Regolament (KE) Nru 998/2003, kif emendat mir-Regolament tal-Kummissjoni (KE) Nru 592/2004 (2). Il-lista tinkludi l-pajjiżi u t-territorji li huma ħielsa mir-rabbja u pajjiżi li movimenti mit-territorji tagħhom ma nstabux li huma ta' riskju ogħla, fir-rigward tad-dħul tar-rabbja fil-Komunità, milli kieku l-movimenti msemmija jseħħu bejn Stat Membru u ieħor.
            
         
               (3)
            
            
               Mit-tagħrif mogħti mill-Arġentina, jidher li r-riskju tad-dħul tar-rabbja fil-Komunità b'riżultat ta' movimenti ta' annimali domestiċi mill-Arġentina nstab li mhuwiex ogħla mir-riskju marbut mal-movimenti bejn l-Istati Membri jew minn pajjiżi terzi li diġà huma elenkati fir-Regolament (KE) Nru 998/2003. Għalhekk, l-Arġentina għandha tiġi inkluża fil-lista' ta' pajjiżi u territorji tar-Regolament (KE) Nru 998/2003.
            
         
               (4)
            
            
               Fl-interess taċ-ċarezza, il-lista ta' pajjiżi u territorji għandha tinbidel kollha kemm hi.
            
         
               (5)
            
            
               Ir-Regolament (KE) Nru 998/2003 għandu għalhekk jiġi emendat kif meħtieġ.
            
         
               (6)
            
            
               Il-miżuri previsti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 998/2003 jinbidel mit-test ta' l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, nhar il-25 ta' Lulju 2005.
      
         
            Ghall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 146, tat-13.6.2003, p. 1. Regolament kif emendat l-aħħar mir-Regolament tal-Kummissjoni (KE) Nru 425/2005 (ĠU L 69, tas-16.3.2005, p. 3).
   
      (2)  ĠU L 94, tal-31.3.2004, p. 7.
   
      ANNESS
      
         
            “ANNESS II
            LISTA TA' PAJJIŻI U TERRITORJI
            PARTI A
            
                         
                     
                     
                        IE - L-Irlanda
                     
                  
                         
                     
                     
                        MT - Malta
                     
                  
                         
                     
                     
                        SE - L-Iżvezja
                     
                  
                         
                     
                     
                        UK - Ir-Renju Unit,
                     
                  PARTI B
            Taqsima 1
            
                        a)
                     
                     
                        DK - Id-Danimarka, inkluża GL - Greenland u FO - Il-Gżejjer Faeroe
                     
                  
                        b)
                     
                     
                        ES - Spanja, inkluż it-territorju kontinentali, il-Gżejjer Baleariċi, il-Gżejjer Kanarji, Ceuta u Melilla;
                     
                  
                        c)
                     
                     
                        FR - Franza, inklużi l-GF- il-Ginea Franċiża, GP - Guadeloupe, MQ - Martinique u RE – Réunion;
                     
                  
                        d)
                     
                     
                        GI - Ġibiltà
                     
                  
                        e)
                     
                     
                        PT - Il-Portugall, inkluż it-territorju kontinentali, il-Gżejjer Ażori u l-Gżejjer ta' Madeira;
                     
                  
                        f)
                     
                     
                        Stati Membri apparti minn dawk elenkati f'Parti A u f'punti (a), (b), (c) u (e) ta' din it-Taqsima.
                     
                  Taqsima 2
            
                         
                     
                     
                        AD - Andorra
                     
                  
                         
                     
                     
                        CH - L-Iżvizzera
                     
                  
                         
                     
                     
                        IS - L-Iżlanda
                     
                  
                         
                     
                     
                        LI - Il-Liechtenstein
                     
                  
                         
                     
                     
                        MC - Monaco
                     
                  
                         
                     
                     
                        NO - In-Norveġja
                     
                  
                         
                     
                     
                        SM - San Marino
                     
                  
                         
                     
                     
                        VA - L-Istat tal-Belt tal-Vatikan
                     
                  PARTI C
            
                         
                     
                     
                        AC - Il-Gżira ta' Ascension
                     
                  
                         
                     
                     
                        AE - L-Emirati Għarab Magħquda
                     
                  
                         
                     
                     
                        AG - Antigwa u Barbuda
                     
                  
                         
                     
                     
                        AN - L-Antilli Olandiżi:
                     
                  
                         
                     
                     
                        AR - L-Arġentina,
                     
                  
                         
                     
                     
                        AU - L-Awstralja
                     
                  
                         
                     
                     
                        AW - Aruba
                     
                  
                         
                     
                     
                        BB - Il-Barbados
                     
                  
                         
                     
                     
                        BH - Il-Baħrejn
                     
                  
                         
                     
                     
                        BM - Bermuda
                     
                  
                         
                     
                     
                        CA - Il-Kanada
                     
                  
                         
                     
                     
                        CL - Iċ-Ċili
                     
                  
                         
                     
                     
                        FJ - Il-Fiji
                     
                  
                         
                     
                     
                        FK - Il-Gżejjer Falkland,
                     
                  
                         
                     
                     
                        HK - Hong Kong
                     
                  
                         
                     
                     
                        HR - Il-Kroazja
                     
                  
                         
                     
                     
                        JM - Il-Ġamajka
                     
                  
                         
                     
                     
                        JP - Il-Ġappun
                     
                  
                         
                     
                     
                        KN - San Kitts u Nevis
                     
                  
                         
                     
                     
                        KY - Il-Gżejjer Cayman
                     
                  
                         
                     
                     
                        MS - Montserrat
                     
                  
                         
                     
                     
                        MU - Il-Mawrizju
                     
                  
                         
                     
                     
                        NC - New Caledonia
                     
                  
                         
                     
                     
                        NZ - New Zealand
                     
                  
                         
                     
                     
                        PF - Il-Polineżja Franċiża,
                     
                  
                         
                     
                     
                        PM - Saint Pierre et Miquelon
                     
                  
                         
                     
                     
                        RU - Il-Federazzjoni Russa
                     
                  
                         
                     
                     
                        SG - Singapor
                     
                  
                         
                     
                     
                        SH - Saint Helena
                     
                  
                         
                     
                     
                        TW - It-Tajwan
                     
                  
                         
                     
                     
                        US - L-Istati Uniti ta' l-Amerika
                     
                  
                         
                     
                     
                        VC - Saint Vincent u l-Grenadini
                     
                  
                         
                     
                     
                        VU - Vanuatu
                     
                  
                         
                     
                     
                        WF - Wallis u Futuna
                     
                  
                         
                     
                     
                        YT - Mayotte”